# Arja Saijonmaa

### Wikipedia

Arja Saijonmaa (s. 1. joulukuuta 1944, Helsinki) on laulaja, joka on luonut näyttävän uran kansainvälisillä estradeilla. Menestys Suomen rajojen ulkopuolella alkoi 1970-luvun alussa, kun Arja pääsi solistiksi kreikkalaisen muusikon Mikis Theodorakiksen maailmankiertueelle. 70-luvun lopusta lähtien Saijonmaa on ollut suositumpi muissa Pohjoismaissa kuin omassa kotimaassaan. Monipuolisen laulu-uransa aikana Arja on laulanut mm. poliittisia lauluja, ranskalaisia chansoneita, etnomusiikkia, suomalaisia tangoja ja ruotsalaista diskoiskelmää. Saijonmaa on levyttänyt suomeksi, ruotsiksi, norjaksi, espanjaksi, italiaksi, ranskaksi, kreikaksi ja saksaksi.

## [muokkaa] Biografia

Arja aloitti opiskelunsa Sibelius-Akatemian solistilinjalla, jonka jälkeen hän siirtyi Ylioppilasteatteriin, jossa hän toimi näyttelijänä, ohjaajana ja johtajana. Vuonna 1969 Arja levytti ensimmäiset levytyksensä. Ensimmäinen suurmenestys oli Kaj Chydeniuksen säveltämä Puhu minulle rakkaudesta. 70-luvulla Arja levytti enimmäkseen poliittista musiikkia ja kreikkalaista kansanmusiikkia Mikis Theodorakiksen orkesterin säestämänä. Vuonna 1977 Arja ja Mikis julkaisivat levyn Ruotsissa ja siitä alkoi Arjan läpimurto. Vuonna 1979 hän levytti chileläisen Inti Illimani yhtyeen kanssa Violeta Parran lauluja. Jag vill tacka livet (Gracias a la vida) on yksi Arjan suurimpia menestysiskelmiä.

1980-luvulla Arja levytti enimmäkseen iskelmämusiikkia. Hän levytti mm. suomalaisia ikivihreitä sävellyksiä ruotsiksi Anders Ekdahlin sovittamina, Tukholman Poliisikuoron ja itsensä Hovikapellin jousien säestäminä. Vuonna 1983 Saijonmaa levytti tunnetuimman suomenkielisen levytyksensä Ystävän laulu, joka oli alun perin venäläisen trubaduurin Vladmir Visotskyn sävellys Juha Vainion suomentamana.

80-luvun lopulla Arja Saijonmaa alkoi toimia YK:ssa hyvän tahdon lähettillänä. Tätä työtä hän on tehnyt myös musiikin saralla, sillä hän on mm. levyttänyt paljon kantaaottavia tekstejä ja järjestänyt hyväntekeväisyyskonsertteja.

Saijonmaa on laulajan työn ohella toiminut myös näyttelijänä. Hänen roolisuorituksiaan nähdään elokuvissa Punatukka (1969), Pohjan tähteet (1969) ja Puntilan isäntä ja hänen renkinsä (1985).

Saijonmaa on myös kirjoittanut kirjan Sauna pohjoismaalaisesta saunomiskulttuurista.

## [muokkaa] Triviaa

- Arja Saijonmaan kaupallisesti menestynein pitkäsoitto on v. 1987 ilmestynyt Högt över havet, joka on myynyt Ruotsissa yli 200 000 äänitettä.

- Vuonna 2006 Saijonmaa oli ehdolla Iskelmä-Finlandia -palkinnon saajaksi.

- Saijonmaa sai v. 1986 kunnian esiintyä Olof Palmen hautajaisissa.

- Arja Saijonmaa on osallistunut neljästi euroviisukarsintoihin: kahdesti Suomen karsintoihin (Talvilintu v. 1971 ja Gabriela v. 1990, 3. sija) ja kahdesti Ruotsin karsintoihin (Högt över havet v. 1987, 2. sija häviten vain yhdellä pisteellä voittajasävelmälle. Myöhemmin laulusta tuli Second Chance Contestin voittaja. Vad du än trodde så trodde du fel v. 2005)

## [muokkaa] Diskografia

Suomenkieliset pitkäsoitot

- Laula kanssani toveri (1972)
- Arja Saijonmaa & Mikis Theodorakis (1972)
- Koko yön minun poikani valvoi (1973)
- Huomenta sydämeni (1975)
- Jokainen arkiaamu (1979)
- Miten voin kyllin kiittää (1979)
- Ruotsiin ja takaisin (1981)
- Ystävän laulu (1983)
- Arja Saijonmaa & George de Godzinsky Finlandia-talossa (1986)
- Yhteinen taivas ja maa (1989)
- Paijaa mua (1993)
- La Cumparista (1994)
- Sydänten silta (2000)
- Rakkaus on rohkeutta (2006)

Kokoelmat

- Valitut laulut (1986)
- Arja Saijonmaa (2LP) (1988)
- 20 suosikkia - Ystävän laulu (1995)
- 20 suosikkia - Satumaa (2000)

Ruotsinkieliset pitkäsoitot

- Det är tid att sjunga (1977)
- Jag vill tacka livet (1979)
- Sånger från asfalt och ängar (1981)
- Leksar och parfym (1982)
- Tango Jalousie (1984)
- Högt över havet (1987)
- Arja sjunger Zarah (1988)
- Samma himmel, samma sol (1989)
- La Cumparsita (1994)
- En bro av gemenskap (1999)
- Nära (2003)

Kokoelmat

- Arja's bästa (1994)
- Guldkorn (2000)
- 100% (2002)
- Vad du än trodde så trodde du fel (2005)

Muita levyjä

- Es ist Zeit (1983)

## [muokkaa] Kirjallisuutta

- Juha Rantala: Arja Saijonmaa. Julkaisussa Pop. Levyjenkeräilijän erikoislehti, ISSN 1456-1964, 2001 n:o 1.

## [muokkaa] Muita esiintymisiä

- Ruotsin TV4-kanavan Let's Dance -ohjelman hauska ja rohkea osanottaja 2005-2006

## [muokkaa] Aiheesta muualla

- Viralliset kotisivut ruotsiksi ja englanniksi. (Varoitus: Etusivulla taustamusiikkia)
- Arja Saijonmaan laulutuotanto 1900-luvulla Suomen Äänitearkiston tietokannassa

Haettu osoitteesta http://fi.wikipedia.org../../../a/r/j/Arja_Saijonmaa_2cdf.html

Luokka: Suomalaiset iskelmälaulajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- 日本語
- Svenska